
 18.11.2011
 BG
 Официален вестник на Европейския съюз
 L 301/3
 РЕГЛАМЕНТ ЗА ИЗПЪЛНЕНИЕ (ЕС) No 1179/2011 НА КОМИСИЯТА
 от 17 ноември 2011 година
 относно определяне на технически спецификации за системите за събиране на изявления за подкрепа онлайн по силата на Регламент (ЕС) No 211/2011 на Европейския парламент и на Съвета относно гражданската инициатива
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 211/2011 на Европейския парламент и на Съвета от 16 февруари 2011 г. относно гражданската инициатива (1), и по-специално член 6, параграф 5 от него,
 след като се консултира с Европейския надзорен орган по защита на данните,
 като има предвид, че:
 (1)
 Регламент (ЕС) No 211/2011 предвижда, че когато изявления за подкрепа се събират по електронен път, системата, използвана за тази цел, трябва да удовлетворява някои изисквания за сигурност и технически изисквания и трябва да бъде удостоверена от компетентния орган на съответната държава-членка.
 (2)
 Система за събиране на изявления за подкрепа онлайн по смисъла на Регламент (ЕС) No 211/2011 е информационна система, състояща се от софтуер, хардуер, хостинг среда, бизнес процеси и служители за изпълнение на събирането на изявления за подкрепа онлайн.
 (3)
 В Регламент (ЕС) No 211/2011 се определят изискванията, на които трябва да отговарят системите за събиране на изявления за подкрепа онлайн с цел да бъдат удостоверени, и се предвижда, че Комисията следва да приеме технически спецификации за прилагането на тези изисквания.
 (4)
 Проект Top 10 2010 на OWASP (Open Web Application Security Project) предоставя преглед на най-критичните рискове за сигурността на уебприложения, както и инструменти за справяне с тези рискове; ето защо техническите спецификации се основават на констатациите от този проект.
 (5)
 Прилагането от страна на организаторите на техническите спецификации следва да гарантира удостоверяването на системите за събиране на изявления за подкрепа онлайн от страна на органите на държавите-членки и да допринася за гарантиране на прилагането на подходящите технически и организационни мерки, необходими за изпълнението на задълженията, наложени от Директива 95/46/ЕО на Европейския парламент и на Съвета (2) за сигурността на дейностите по обработването на данни, както при разработването на системата за обработка на данни, така и по време на самата обработка, с цел да се запази сигурността и по този начин да се предотврати неразрешена обработка и да се защитят личните данни срещу случайно или неправомерно унищожаване или случайна загуба, промяна, неразрешено разкриване или достъп.
 (6)
 Процесът на удостоверяване следва да се улесни, като организаторите използват софтуера, предоставен от Комисията в съответствие с член 6, параграф 2 от Регламент (ЕС) No 211/2011.
 (7)
 Организаторите на граждански инициативи, като администратори на данни, следва, когато събират изявления за подкрепа онлайн, да прилагат техническите спецификации, определени в настоящия регламент, с цел гарантиране на защитата на личните данни, които се обработват. Когато обработката се извършва от подизпълнител, организаторите следва да гарантират, че подизпълнителят действа единствено според указанията на организаторите и че изпълнява техническите спецификации, определени в настоящия регламент.
 (8)
 Настоящият регламент зачита основните права и спазва принципите, залегнали в Хартата на основните права на Европейския съюз, и по-специално член 8 от